Teqqim akkenni, turǧa almi yewweḍ yiḍ di nnṣaf, twala tiyaḍ yakk tewwi-tent tnafa, la sxerxurent, tekker-d s lexmata, telli-d tabburt, teffeɣ-d. Ladɣa, teẓra, baba-s d yemmas, tessen-iten, d anejqeq kan n wemnaṛ neɣ d izi ma yesrafeg, a ten-yessaki. Lameɛna, llant teswiɛin ideg yettak Ṛebbi afriwen, afriwen ur nesɛi ṣṣut. Taweḍ ɣer utemmu-nni n Seɛdi, txebbec-as di tebburt : argaz yedduqes-d: -Wi akka -Tenna-yas : -D nek.